Grevă socială și politică anunțată de Trans-Conex în semn de protest față de ordonanța 'Trenuleț'
Federația Sindicală Trans-Conex Port Constanța a condamnat ferm blocarea contractelor colective de muncă prin Ordonanța 156/2024, cunoscută sub denumirea de 'Ordonanța Trenuleț', într-un comunicat emis redacției. Organizația sindicală își exprimă indignarea față de adoptarea acestei măsuri care, potrivit lor, 'blochează aplicarea contractelor colective de muncă negociate și semnate cu angajatorii din sectorul transporturilor pe apă și servicii conexe', aducând astfel grave prejudicii drepturilor câștigate ale salariaților din aceste sectoare strategice pentru economia României.